text: बेंगलूरू: भारत ए के कप्तान श्रेयस अय्यर ने कहा है कि लगातार अच्छे प्रदर्शन के बावजूद सीनियर राष्ट्रीय टीम में नहीं चुने जाने से कभी कभार उनके प्रदर्शन पर असर पड़ता है। अय्यर ने कहा,‘‘सब्र बनाये रखना बहुत मुश्किल होता है। जब आप लगातार अच्छा खेल रहे हैं, रन बना रहे हैं और फिर भी सीनियर टीम में नहीं है तो यह आपके जेहन में कौंधता रहता है। जब आप शीर्ष स्तर पर अच्छे गेंदबाजों का सामना करते हैं तो आपके प्रदर्शन में उतार चढाव आता रहता है। आपको फोकस करना पड़ता है लेकिन कई बार असर पड़ ही जाता है।’’